ນັກກິລາເທັນນິສຈີນ ຊະນະການແຂ່ງຂັນ French Open
ນາງ ຫລີ ນາ ເອົາຊະນະແຊັມເກົ່າ ແລະຍາດເອົາຂັນ French Open ທີ່ກຸງປາຣີ ມາໄດ້ ເປັນຄົນທໍາອິດຈາກເອເຊຍ.
ໃນການແຂ່ງຂັນກີລາເທັນນີສຊີງຂັນ French Open ທີ່ ກຸງປາຣີໃນວັນເສົາວານນີ້ ນາງ Li Na ໄດ້ກາຍເປັນນັກ ກີລາເທັນນີສຈີນຄົນທໍາອິດ ແລະເປັນຄົນທໍາອິດຈາກເອ ເຊຍ ທີ່ໄດ້ຊະນະເລີດປະເພດດ່ຽວໃນການແຂ່ງຂັນທີ່ໃຫຍ່ໆລະດັບໂລກເຊ່ນນັ້ນ ນາງຫລີນາ ໄດ້ຊະນະນາງ Fran cesca Schiavone ຈາກປະເທດອີຕາລີ ຊຶ່ງເປັນແຊັມ ປີແລ້ວນີ້ດ້ວຍຄະແນນ 6-4, 7-6 ນັກກີລາທັງສອງຄົນນີ້ມີອາຍຸ 29 ປີເທົ່າກັນ ຊຶ່ງຖືວ່າເຖົ້າ ແລ້ວສໍາລັບວົງການກີລາເທັນນີສ ເວລານາງ Schiavo- ne ໄດ້ຕໍາແໜ່ງແຊັມ French Open ປະຈໍາປີ 2010 ນັ້ນນາງໄດ້ກາຍເປັນແຊັມແມ່ຍິງທີ່ມີອາຍຸແກ່ທີ່ສຸດຄົນທໍາອິດ ນັບແຕ່ການແຂ່ງຂັນກີລາເທັນນີສອາຊີບເລີ້ມຕົ້ນຂຶ້ນໃນປີ 1968 ເປັນຕົ້ນມາ ແລະນາງ ກໍເປັນແຊັມອີຕາລີຄົນທໍາອິດເຊ່ນກັນໃນການແຂ່ງຂັນເທັນນີສGrand Slam ປະເພດຍິງ ນັ້ນ ນາງ ຫລີ ຊຶ່ງຕິດອັນດັບ 6 ຂອງໂລກໃນການແຂ່ງຂັນກີລາເທັນນີສທີ່ປະເທດຝຣັ່ງໄດ້ຕົກຮອບສຸດທ້າຍ ໃນການແຂ່ງຂັນ Australian Open ໃນຕົ້ນປີນີ້ ບັດນີ້ ຄາດກັນວ່ານາງ ຫລີຈະເລື່ອນອັນດັບຂຶ້ນມາເປັນນໍ້າເບີ 4 ຂອງໂລກ ໄຊຊະນະຂອງນາງນີ້ກໍສາມາດກະຕຸ້ນໃຫ້ເກີດຄວາມສົນໃຈຫລາຍຂຶ້ນໃນກີລາເທັນນີສ ໃນບ້ານເກີດເມືອງນອນຂອງນາງເຊ່ນກັນ